《与丁抚干》
宋代·吕声之

两年肥水喜相逢，托契门墙今已重。
士有弥衡心肯荐，侯如雍齿首先封。
更看谋略称筹幄，会见精神坐折冲。
败走苻坚兵百万，围棋别墅意从容。

作者简介：绍兴新昌人，字大亨。以能诗名。师陈傅良而友蔡幼学，同升太学。宁宗嘉定间历官宿松尉、平阳丞，终昭信军节度推官。有《沃洲杂咏》。